TUFกังวลปัญหาแรงงานแต่แนะ”ซื้อ”มีอัพไซด์จากBumble Beeเป้า24บ.
บล. ทิสโก้ ระบุในบทวิเคราะห์ (27 มี.ค.) ว่า AP (Associated Press) ได้รายงานข่าวการใช้แรงงานเถื่อนในอุตสาหกรรมประมงไทย โดยอ้างว่าได้มีการจับแรงงานพม่าที่ต้องการหนีออกจากธุรกิจไปขังในเวลาที่เรือเข้าฝั่ง และได้ตามรอยเส้นทางปลาจากเรือประมงไปยังโรงงานต่างๆ จนจบลงที่ซุปเปอร์มาร์เก็ต โดยมีชื่อบริษัทหลายแห่งปรากฏรวมถึง Thai Union Manufacturing ซึ่งเป็น 1 ในบริษัทลูกของ TUF
27 มี.ค. 2558

บล. ทิสโก้ ระบุในบทวิเคราะห์ (27 มี.ค.) ว่า AP (Associated Press) ได้รายงานข่าวการใช้แรงงานเถื่อนในอุตสาหกรรมประมงไทย โดยอ้างว่าได้มีการจับแรงงานพม่าที่ต้องการหนีออกจากธุรกิจไปขังในเวลาที่เรือเข้าฝั่ง และได้ตามรอยเส้นทางปลาจากเรือประมงไปยังโรงงานต่างๆ จนจบลงที่ซุปเปอร์มาร์เก็ต โดยมีชื่อบริษัทหลายแห่งปรากฏรวมถึง Thai Union Manufacturing ซึ่งเป็น 1 ในบริษัทลูกของ TUF
บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF ได้กล่าวว่า Thai Union Manufacturing ได้ตัดความสัมพันธ์กับ Niwat Co. เนื่องจากมีการกระทำผิดด้านการใช้แรงงานเถื่อนแล้ว
ล่าสุดไม่มีลูกค้ารายใด ยกเลิกคำสั่งซื้อจาก TUF แต่อย่างไรก็ตาม ข่าวนี้จะกระทบต่อภาพลักษณ์ของอุตสาหกรรมประมงไทย แม้ปัญหานี้จะเป็นปัญหาที่กดดันอุตสาหกรรมประมงมาตลอดก็ตาม
เชื่อว่าเป็นการยากที่จะตามรอยของปลากลับไปยังที่มาของเรือว่าเป็นไปตามกฏหมายของไทยและกฏหมายแรงงานสากลหรือไม่ แต่อย่างไรก็ตาม ปัญหาด้านแรงงานยังเป็นปัจจัยที่กดดันอุตสาหกรรมประมงไทย
โดยยังคงแนะนำให้ “ซื้อ” โดยมีมูลค่าที่เหมาะสม 24 บาท (PER 18 เท่าสำหรับปี 2015F) และคาดว่าผลกระทบในประเด็นนี้จะจำกัดและมีอัพไซด์จาก Bumble Bee